Natalia Sergeievna Gontxarova

**Natalia Sergeievna Gontxarova** (,  ahoskatua; Negaevo, Tula oblasta,  – Paris, ) kubismo-futurismoaren abangoardian garrantzi handia izan zuen iraultza aurreko errusiar margolaria izan zen. Arte modernoa bere herrialdean sartzen aitzindaria izan zen. Mijail Larionovekin batera, rayonismoa garatu zuen.

## Bizitza 
1900ean Lariónov ezagutu zuen eta bizitza osorako harremana izan zuen berarekin, 1955ean ezkondu zelarik. Moskuko Arte Eskolan eskultura eta arkitektura ikusi zuen, baina 1904ean margotzen hasi zen. Arte folkloriko errusiar alderdi primitiboetan inspiratu zen eta hori bere obran islatzen saiatu zen, elementu fauvistak eta kubistak txertatuz. 

### Lan ibilbidea 
thumb|ezkerrera|Berak margoturiko autoerretratua, 1907an.|270x270px
Sota de Diamantes elkartearen sortzaileetako bat izan zen 1910ean. *Astoaren isatsa* Europako artearen eraginarekiko haustura nahita eta errusiar arte modernoko eskola independente bat ezartzeko sortu zen. Hala ere, Errusiako Futurismoaren eragina nabaria da Goncharovaren azken lanetan.

Hasiera batean, Errusiako arte folklorikoaren ikonoez eta primitibismoaz arduratuta, bere lan futuristarengatik egin zen ospetsu bere herrialdean, *Ziklista* eta ondorengo lan raionistak bezala. Goncharova diseinu grafikoan ere aritu zen, eta estilo futuristako liburu bat idatzi eta ilustratu zuen.
  
Moskun aurkeztu zuen bere lehen erakusketa handia 1913an, 800 lanekin. Urtebete geroago Parisera joan zen eta bertan hasi zuen bere ibilbidea jantzi-diseinatzaile eta koreografo gisa. Urte horretan hainbat dekoratu eta diseinu egin zituen Sergei Diguilev-en Balet Russes-etarako eta Parisko ''Le Coq d'Or* lehen produkziorako. 1915ean Genevan dekoratuak eta *Liturgy* (*Liturgie*) baleterako jantziak diseinatu zituen. Balletean Errusiako ereserki ortodoxoen musika sartzen zen, baina ez zen inoiz artista bizi zenean muntatu.

1919an, Natalia Goncharovak eta Mijail Larionovek Sota de Diamantes elkartea uztea erabaki zuten,  Errusiako berrikuntzen kaltetan mendebaldeko arteari ematen zitzaion gehiegizko arreta zela eta.

1921ean *Russian Arts and Crafts'' erakusketan parte hartu zuen Whitechapel Gallery galerian, Londresen, eta ondorengo urteetan Foire Russe, Contes des Fées eta L’Oiseau de Feu bezalako balletentzat lan egin zuen, betiere bere herrialdeko jantzi tradizionalak inspirazio puntu gisa hartuta. 1926an L’Oliseau de Feu baleterako koreografia diseinatu zuen. 1922an Tsar Saltan ipuina eta Kruchenykh poeta errusiarraren Ermitaños (Pustynniki) liburua ilustratu zituen.

1934an Monte-Carloko Ballet Russerako koreografia diseinatu zuen, bi urte geroago Kubismoa eta Arte Abstraktua erakusketan parte hartu zuen New Yorkeko Arte Modernoko Museoan. Ondoren, 1943an, Serge Lifar dantzari eta koreografoaren diseinatzaile lana egin zuen.

1961ean, Natalia Goncharovak, Sputnik ontziaren jaurtiketan inspiratuta, irudi kosmiko batzuk margotu zituen, eta, urte horretan bertan, Britainia Handiko Arteen Kontseiluak bere lanaren atzera begirako bat antolatu zuen.

1962an Parisen hil baino lehentxeago, Londresko Arts Councilek atzera begirako erakusketa antolatu zuen bere eta Larionoven lanekin.

2010ean, Christie's enkante-etxe ospetsuak *Spagnole* olioa enkantean jarri zuen 10 milioi dolar baino gehiagoren truke. 2019an, hil eta ia 60 urtera, Tate Modern museoak artistaren atzera begirako lehen erakusketa antolatu du Erresuma Batuan.
## Iruditegia 

Fitxategi:Whitening Canvas (Goncharova, 1908).jpg|Whitening Canvas, 1908
Fitxategi:Vision of the Seven Candlesticks by N.Goncharova (1910).jpg|Vision of the Seven Candlesticks, 1910
Fitxategi:Zhatva-ptica-feniks-N.Goncharova (1911).jpg|Zhatva-ptica-feniks-N.Goncharova ,1911
Fitxategi:Natalia Goncharova – Blue Cow.jpg|Blue Caw, 1911
Fitxategi:Natalia Goncharova, 1913, The Cyclist, oil on canvas, 78 x 105 cm, The Russian Museum, St.Petersburg.jpg|The Cyclist,1913
Fitxategi:Cats (rayist percep. in rose, black, and yellow) (Goncharova, 1913).jpg|Cats, 1913
Fitxategi:Rayonist Lilies (Goncharova, 1913).jpg|Rayonist Lilies, 1913
Fitxategi:Natalia Goncharova set design for Le Coq d'Or act II scene I.jpg|Setr design for Le Coq d`Or act II scene

## Erreferentziak 
## Kanpo estekak